Template:2011FR/appeal-jimmy-sidebar/bg

Аз съм доброволец.

Не получавам и стотинка за работата си за Уикипедия. Както не получават нищо и хилядите други автори и редактори, които допринасят на доброволчески начала. Когато основавах Уикипедия, можех да я направя търговска компания чрез рекламни банери, ала реших да направя нещо различно.

Търговията е реалност и в рекламите няма нищо лошо. Но те просто нямат място тук. Не и в Уикипедия.

Уикипедия е нещо специално. Тя е като библиотека или градски парк. Като храм на духовността. Тя е място, където всеки от нас може да отиде, за да помисли на спокойствие, да научи нещо, да сподели знания с другите. Уикипедия е уникална за човечеството кауза, първата по рода си в историята. Тя е хуманитарен проект, чиято цел е да подари безплатна енциклопедия на всеки отделен човек на планетата.

Точно така: на всеки човек.

И ако всеки от четиристотинте милиона потребители на Уикипедия дари по пет долара, ние ще съберем стократно по-голяма от нужната сума. Ние сме малка организация и през годините работех усилено, за да запазя екипа малък, но сплотен. Изпълняваме мисията си и го правим без разхищения.

За да е възможно това без да се налага да прибягваме към реклама, ние имаме нужда от вашата подкрепа. Вие сте тези, които поддържат мечтата жива. Вие сте тези, които създават Уикипедия. Вие сте тези, които вярват, че тя е място за спокоен размисъл и обучение, достойно за опазване.

Моля ви, направете дарение за Уикипедия тази година. От 5, 20 или 50 долара, или колкото средства можете да отделите, за да остане Уикипедия свободна и безплатна.

Благодаря ви,

Джими Уейлс

Основател на Уикипедия